**Тэма:** У абарону сваёй зямлі

**Мэта:** усведамленне вучнямі неабходнасці аб’яднання беларускіх і літоўскіх зямель у адной дзяржаве ў барацьбе супраць знешняй небяспекі

**Навучальная мэта:** плануецца, што вучні будуць ведаць асноўныя падзеі, звязаныя з грунвальдскай бітвай і ўмець вызначаць паслядоўнасць гістарычных падзей

**Задачы:**

* фарміраваць у вучняў уяўлення аб шматнацыянальным складзе войск, што змагаліся супраць крыжакоў;
* фарміраваць у вучняў уяўленняў аб Вялікім Княстве Літоўскім як гістарычнай форме дзяржаўнасці на тэрыторыі Беларусі;
* фарміраваць у вучняў уменняў працаваць з партрэтам гістарычнай асобы

**Выкарыстаная літаратура:**

Закружная Г. П. Мая Радзіма – Беларусь. Планы-канспекты ўрокаў. 4 клас (І паўгоддзе): дапаможнік для настаўнікаў устаноў агульнай сярэдняй адукацыі / - Мазыр: Выснова, 2019

Паноў С. В. Мая Радзіма – Беларусь. 4 клас. Карткі-заданні / Аверсэв, 2008

**Ход урока**

**І. Арганізацыйна-матывацыйны момант**

 Паглядзіце адзін на аднаго, усміхніцеся і пажадайце адзін аднаму поспехаў у працы.

**ІІ. Праверка дамашняга задання**

# Пры дапамозе онлайн-канструктара TRIVENTY

# <http://triv.in/173045>

**ІІІ. Знаёмства з тэмай урока. Пастаноўка задач урока**

Тэма нашага урока “У абарону сваёй зямлі”. Слайд 1 Як вы думаеце, аб чым мы будзем весці гаворку?

**ІV. Вывучэнне новага матэрыялу**

* ***Практычная работа па контурнай карце і атласе.***
* У 13 ст. на Полацкае княства пачалі нападаць рыцары-крыжакі (на паўночным захадзе), а таксама татары (на паўднёвым ўсходзе). Слайд 2 Разгарніце атлас на с. 6 – 7. Раскажыце, што абазначана зялёным колерам? *(Тэрыторыя ВКЛ)*
* У контурнай карце заштрыхуйце яе алоўкам зялёнага колеру. Абвядзіце чырвоным алоўкам сучасную мяжу Беларусі. Параўнайце памеры сучаснай Беларусі і ВКЛ. Аб чым гэта сведчыць?
* Прачытайце, што абазначаюць стрэлкі блакітнага колеру? *(Накірункі рыцараў-крыжакоў)*
* Каму з вас вядома, хто гэта такія? *(Крыжакі – нямецкія рыцары, бязлітасныя і жорсткія заваёўнікі з Захаду)*
* Татары былі спрытнымі і ўдалымі воінамі, выдатна валодалі шабляй, трапна стралялі з лука, на 20—30 м кідалі аркан з пятлёй на шыю ворага, каб сцягнуць яго з сядла. Нападалі яны імгненна і хутка знікалі, калі ім пагражала небяспека. У кожнага воіна быў запасны конь. Каб падняць паніку ў стане праціўніка, наступалі татары з гіканнем, свістам і дзікім выццём. Пасля захопу горада палонных выводзілі ў адкрытае поле, адбіралі маладых мужчын і жанчын і адпраўлялі ў рабства, а ўсіх астатніх забівалі шаблямі.
* Існавала два ордэны германскіх рыцараў: крыжаносцы і мечаносцы. Крыжакі— гэтак называліся рыцары еўрапейскіх краін, якія ваявалі супраць славян. На шчытах крыжакоў былі намаляваны крыжы. Многія славяне тады яшчэ не прынялі хрысціянства, а тыя, што прынялі, былі праваслаўнымі, а не католікамі, таму Папа Рымскі заклікаў крыжакоў да вайны з імі. Германскія рыцары-крыжакі адносіліся да славянскіх земляў як да ласага кавалка пірага. Яны адваявалі ў славян велізарныя тэрыторыі.   Слайд 3 – 6
* Крыжакі Лівонскага і Тэўтонскага ордэнаў нападалі на тэрыторыі балтаў і славян. Пакажыце гэта стрэлкамі на контурнай карце. Каб пазбегнуць разбурэння славянскіх і балцкіх гарадоў і вёсак, знішчэння народаў, анямечвання, у ХІІІ ст. беларускія, літоўскія землі аб’ядналіся ў адну дзяржаву – ВКЛ. Яе першапачатковай сталіцай стаў горад Навагрудак. Знайдзіце яго на карце і пазначце кружком блакітнага колеру.
* ***Работа па гістарычным партрэце.***
* Уважліва разгледзьце партрэт вялікага княза Вітаўта (с.58). Як вы думаеце, якое дачыненне гэта гістарычная асоба мае да ВКЛ? Слайд 7 – 8
* Князь Вітаўт быў на чале княства. У час яго кіравання дзяржава дасягнула магутнасці і росквіту. Што ў партрэце Вітаўта сведчыць аб тым, што перад вамі – багаты чалавек, князь? Якія элементы партрэта гавораць пра тое, што Вітаўт – воін, абаронца Айчыны?

***Фізкультхвілінка “Хто лепей пачуе”*** *(выконваюць заданні з закрытымі вачыма)*

* Свае здольнасці ў ваеннай справе Вітаўт праяўляў не раз. У тым ліку ў Грунвальдскай бітве. У падручніку (с.59) знайдзіце дату Грунвальдскай бітвы (1410 г.) Слайд 9
* У атласе знайдзіце і пакажыце месца бітвы. На тэрыторыі якой сучаснай дзяржавы знаходзіцца гэтая вёска? (Польшча)
* Абазначце гэта месца на контурнай карце значком і напішыце дату бітвы. Як вы думаеце, чым адметная Грунвальдская бітва? Слайд 10
* ***Работа з падручнікам і рабочым сшыткам.***
* Адкройце сшытак на с 30. Абапіраючыся на падручнік, адкажыце на пытанні ў сшытку.

***Фізкультхвілінка для вачэй***

**V. Першасная праверка засваення ведаў**

 Работа ў парах з шасцівугольнікамі (раскласці па парадку ланцужок падзей)

13 ст. → 2 небяспекі → татары → крыжакі → вялікі князь Вітаўт → польскі кароль Ягайла → Вялікае Княства Літоўскае → Навагрудак → Грундвальская бітва → 1410 год → перамога

**VІ. Актуалізацыя ведаў вучняў.**

### Пры дапамозе [**Plickers**](http://nsportal.ru/blog/obshcheobrazovatelnaya-tematika/all/2016/04/27/testy-na-urokah-v-shkole-s-resursom-plickers)

1. Князем ВКЛ у ХІІІ ст. быў:

А) Ягайла

В) Вітаўт

С) Рагвалод

D) Усяслаў Чарадзей

2. Ворагамі ВКЛ на межах былі:

А) літоўцы

В) балты

С) крыжакі

D) немцы

3. Беларускія землі ў ХІІІ ст. уваходзілі ў склад:

А) ВКЛ

В) Польшчы

С) Полацкага Княства

D) Рэспублікі Беларусь

4. Грундвальская бітва адбылася ў:

А) 1310

В) 1214

С) 1410

D) 1409

5. Галоўнае кіраванне боем узяў на сябе:

А) Ягайла

В) крыжакі

С) татары

D) Вітаўт

**VІІ. Падвядзенне вынікаў урока.**

Адзнакі за работу на ўроке.

**Ⅷ. Рэфлексія**

Мішэнь.

**ІХ. Дамашняе заданне.** Падрыхтаваць адказы на пытанні, па жаданні падрыхтаваць паведамленне пра помнік Вітаўту